Priekšlikums Padomes lēmums, ar kuru paredz nostāju, ko Eiropas Savienības vārdā pieņem Pārtikas atbalsta komitejā attiecībā uz 1999. gada Pārtikas atbalsta konvencijas pagarināšanu /* COM/2010/0139 galīgā redakcija - NLE 2010/0077 */





[pic] | EIROPAS KOMISIJA | Briselē, 12.4.2010 COM(2010)139 galīgā redakcija 2010/0077 (NLE) Priekšlikums PADOMES LĒMUMS, ar kuru paredz nostāju, ko Eiropas Savienības vārdā pieņem Pārtikas atbalsta komitejā attiecībā uz 1999. gada Pārtikas atbalsta konvencijas pagarināšanu (iesniegusi Komisija) PASKAIDROJUMA RAKSTS PRIEKŠLIKUMA KONTEKSTS Pārtikas atbalsta konvenciju (PAK; 1999) Kopiena noslēdza ar Padomes Lēmumu 2000/421/EK. Šis lēmums ir spēkā līdz 2010. gada 30. jūnijam saskaņā ar pagarinājumu, ko apstiprināja ar Pārtikas atbalsta komitejas 2009. gada 5. jūnija lēmumu tās 100. sanāksmē. 1999. gada Pārtikas atbalsta konvencija un 1995. gada Graudu tirdzniecības konvencija (GTK) ir 1995. gada Starptautiskā Graudu nolīguma divas daļas. Graudu tirdzniecības konvencija (1995. g.) tika pagarināta līdz 2011. gada 30. jūnijam, tādējādi ļaujot oficiāli pagarināt Pārtikas atbalsta konvenciju līdz 2011. gada 30. jūnijam. PAK, kas sākotnēji tika ieviesta 1960. gadu beigās, tika radīta kā instruments tam, lai saskaņoti un pieņemami nodotu attīstīto valstu lauksaimniecības pārpalikumu trūcīgajām attīstības valstīm. Pašreiz šķiet, ka PAK dalībnieču vidū pastāv plaša vienošanās par to, ka konvencija savā šābrīža veidolā vairs neatbilst mūsdienu prasībām un praksei pārtikas palīdzības jomā. Tomēr oficiālas sarunas par jaunu PAK ir atliktas sākotnēji ar mērķi ņemt vērā rezultātus notiekošajām sarunām par Pasaules Tirdzniecības organizācijas (PTO) Dohas Attīstības programmu (DAP). Saistībā ar to, ka ir pagājis vērā ņemams laika posms, kopš notika pēdējās sarunas par PAK, kā arī šo sarunu neparedzamā ilguma dēļ PAK dalībnieces Pārtikas atbalsta komitejas 100. sanāksmē 2009. gada 5. jūnijā vienojās, ka nav vajadzības gaidīt līdz PTO apspriežu pabeigšanai, pirms uzsākt intensīvu darbu pie jaunas PAK iespējamajiem elementiem. Dalībnieces saprot, ka turpmākajai konvencijai ir jābūt saderīgai ar PTO. Tā kā pašreizējā PAK ir derīga tikai līdz 2010. gada jūnijam, jautājums par tās termiņa atjaunošanu tiks oficiāli skatīts Pārtikas atbalsta komitejas nākamajā sanāksmē 2010. gada 4. jūnijā. Pārtikas atbalsta komitejas 101. sanāksmē Londonā 2009. gada 9. decembrī dažas PAK dalībnieces (Austrālija, Kanāda, Šveice, Japāna, ASV) pauda savu " principiālo nostāju " ("position in principle") par atbalstu PAK pagarināšanai uz vēl vienu gadu, t.i., līdz 2011. gada 30. jūnijam. Tomēr ES paziņoja viedokli, par kuru „Padomes Humānās palīdzības un pārtikas palīdzības jautājumu darba grupa” ( COHAFA ) vienojās sanāksmē 2009. gada 25. novembrī: " ES strādās, lai jūnijā varētu pieņemt lēmumu par PAK nākotni un varētu uzsākt sagatavošanas darbus, neskarot oficiālo nostāju, kas tiks paziņota 2010. gada jūnijā ." Tādējādi pašreizējās PAK iespējamais pagarinājums tika sasaistīts ar progresu, kas panākts attiecībā uz sarunām par jaunu konvenciju. Londonā 2010. gada 15. un 16. februārī notika neformāla Pārtikas atbalsta komitejas sanāksme, lai sīkāk apspriestu PAK nākotni. Neformālajā sanāksmē tika panākta vienošanās izveidot darba grupu par PAK nākotni un panākta vienprātība par darba uzdevumu projektu, lai turpinātu apspriedes par PAK nozīmīgākajām sastāvdaļām. Darba grupa uzsāks darbu 2010. gada 15. martā un pabeigs savu ziņojumu līdz 2010. gada 14. maijam. Šis ziņojums tiks apspriests PAK dalībnieču neformālā sanāksmē 2010. gada 2. un 3. jūnijā un Pārtikas atbalsta komitejas 102. sanāksmē 2010. gada 4. jūnijā. Pārtikas atbalsta komitejai ir lūgts oficiāli piekrist iepriekš minētajam saskaņā ar rakstisko procedūru līdz 2010. gada 8. martam. Ir divi iespējamie scenāriji, attiecībā uz kuriem ES ir jāsagatavo kopējā nostāja, gatavojoties Pārtikas atbalsta komitejas 102. sanāksmei Londonā 2010. gada 4. jūnijā, – vai nu: 1. līdz Pārtikas atbalsta komitejas 102. sanāksmei Londonā 2010. gada 4. jūnijā PAK dalībnieču neformālās apspriedēs par Pārtikas atbalsta konvencijas nākotni ir panākts vērā ņemams progress (t.i., ir pamats uzskatīt, ka sarunas par turpmāko konvenciju tiks uzsāktas 2010. gadā). Šajā gadījumā ir piemērots PAK pagarinājums par vēl vienu gadu. Komisija pēc tam ierosinās Padomei atļaut sarunas un pieņemt norādījumus saskaņā ar LESD 218. pantā paredzēto procedūru; vai arī 2. līdz Pārtikas atbalsta komitejas oficiālajai sanāksmei Londonā 2010. gada jūnijā neformālās apspriedēs par Pārtikas atbalsta konvencijas nākotni nav panākts vērā ņemams progress. Šajā gadījumā PAK pagarinājums par vēl vienu gadu nebūs piemērots, un Komisijai ES un tās dalībvalstu vārdā ir oficiāli jāiebilst saskaņā ar 13. noteikumu PAK procedūras noteikumos pret vienprātības veidošanos Pārtikas atbalsta komitejā par labu PAK pagarināšanai. Progresu vai tā trūkumu novērtēs ES dalībvalstis un Eiropas Komisija. Ja PAK netiks pagarināta, tā beigs pastāvēt, un līdz ar to nebūs obligāto saistību, kas jāpilda. Tas neietekmēs DG ECHO , piešķirot finanšu līdzekļus humānajai pārtikas palīdzībai. Tomēr ir ļoti iespējams, ka būs būtiskas negatīvas sekas, t.i., negatīva uztvere saņēmējās valstīs, kuras var uzskatīt, ka pasliktināsies pārtikas palīdzības piegāžu paredzamība, un citās PAK dalībvalstīs, kuras atbalsta vēsturisko pieeju, t.i., mehānismu, kas atvieglo pārtikas produktu nodošanu. Saskaņā ar PAK Eiropas Savienības un tās dalībvalstu ikgadējās saistības piegādāt pārtikas atbalsta minimālo gada apjomu ir izteiktas gan tonnās kviešu, gan kā to vērtība, un pašreizējās ES un dalībvalstu saistības ir 1 320 000 tonnas kviešu, kā arī 130 miljoni euro (tas ietver transportu un citas darbības izmaksas). Attiecībā uz saistībām 1 320 000 tonnu kviešu apmērā 990 000 tonnas ir daļa, ar ko rīkojas Eiropas Komisija iekšējā ES nolīguma ietvaros. - Spēkā esošie noteikumi priekšlikuma jomā Padomes Lēmums 2000/421/EK Padomes Lēmums 2006/906/EK Padomes Lēmums 2007/317/EK Padomes Lēmums 2009/393/EK - Atbilstība pārējiem Savienības politikas virzieniem un mērķiem Šis lēmums ir saskanīgs ar 1995. gada Graudu tirdzniecības konvenciju, kas paliek spēkā līdz 2011. gada 30. jūnijam. Starptautiskās Graudu padomes locekļi 2009. gada 8. jūnijā vienojās, ka 1995. gada Graudu tirdzniecības konvencija principā būtu jāpagarina par diviem gadiem no 2009. gada 1. jūlija. APSPRIEŠANĀS REZULTĀTI AR IEINTERESĒTAJĀM PERSONĀM UN IETEKMES NOVĒRTĒJUMI Padomes Humānās palīdzības un pārtikas palīdzības jautājumu darba grupā ( COHAFA ) 2009. gada 25. novembrī dalībvalstis ieņēma šādu nostāju attiecībā uz Pārtikas atbalsta konvencijas (1999. g.) pagarināšanu par vienu gadu, t.i., līdz 2011. gada 30. jūnijam: "ES strādās, lai jūnijā varētu pieņemt lēmumu par PAK nākotni un varētu uzsākt sagatavošanas darbus, neskarot oficiālo nostāju, kas tiks paziņota 2010. gada jūnijā." Ekspertu atzinumu pieprasīšana un izmantošana Neatkarīgu ekspertu atzinums nebija vajadzīgs. - Ietekmes novērtējums Nepiemēro PRIEKŠLIKUMA JURIDISKIE ASPEKTI - Juridiskais pamats Līguma par Eiropas Savienības darbību 218. panta 9. punkts. - Subsidiaritāte Uz priekšlikumu attiecas dalīta kompetence. - Proporcionalitāte Priekšlikums ir saskaņā ar proporcionalitātes principu. - Juridiskā instrumenta izvēle Ierosinātie instrumenti: Padomes lēmums. Citi instrumenti nebūtu piemēroti šāda iemesla dēļ. Saskaņā ar LESD 218. panta 9. punktu tas ir vienīgais veids, kā pieņemt Eiropas Savienības nostāju, kas jāpauž Pārtikas atbalsta komitejā. IETEKME UZ BUDŽETU Pārtikas atbalsta konvenciju var pagarināt tikai tad, ja 1995. gada Graudu tirdzniecības konvencija pastāv tikpat ilgu laikposmu. Iemaksa Starptautiskā Graudu nolīguma administratīvajā budžetā aptver arī 1999. gada Pārtikas atbalsta konvenciju, t.i., PAK pagarinājums nerada papildu ietekmi uz budžetu. Iemaksa ir iekļauta ES budžeta postenī 05 06 01 (Starptautiskie lauksaimniecības nolīgumi). Šīs iemaksas paredzamās izmaksas tika izklāstītas finanšu pārskatā, kas pievienots Padomes Lēmumam 2009/393/EK, lai pagarinātu 1995. gada Graudu tirdzniecības konvenciju. Izmaksu informācija tiks atjaunināta un ņemta vērā 1995. gada Graudu tirdzniecības konvencijas pagarināšanas brīdī. Pārtikas atbalsta konvencijas (1999.g.) pagarināšana nozīmētu to, ka par vēl vienu gadu tiks pagarinātas Eiropas Savienības ikgadējās saistības nodrošināt pārtikas atbalstu saskaņā ar konvencijas III panta e) apakšpunktu. Eiropas Komisija ir uzņēmusies atbildību par daļu saistību, kuras uzņēmusies ES un tās dalībvalstis Pārtikas atbalsta konvencijas ietvaros. Vienots PAK paziņojums ir konsolidēts kopā ar dalībvalstīm, un tajā nav norādītas atsevišķas darbības. PAK (VI pants) paredzēta saistību pārnešana un pārcelšana no viena gada uz otru, ja saistības ir pārsniegtas, bet šis noteikums nekad nav izmantots. Tomēr ir būtiski norādīt, ka par diviem secīgiem pārskata gadiem, t.i., 2007./2008. gadu un 2008./2009. gadu, Eiropas Komisija nav varējusi ievērot savas tonnāžas saistības. SECINĀJUMI Ņemot vērā iepriekš minēto, Komisija ierosina Padomei Eiropas Savienības un tās dalībvalstu vārdā noteikt turpmāk minēto nostāju un atļaut Komisijai attiecīgi vai nu 3. balsot Eiropas Savienības un tās dalībvalstu vārdā atbilstīgi 1999. gada Pārtikas atbalsta konvencijas XXV panta b) apakšpunktam par labu šīs konvencijas turpmākai pagarināšanai par vienu gadu, t.i., līdz 2011. gada 30. jūnijam, ja ir ievērots šāds nosacījums: līdz Pārtikas atbalsta komitejas 102. sanāksmei Londonā 2010. gada 4. jūnijā PAK dalībnieču neformālās apspriedēs par Pārtikas atbalsta konvencijas nākotni ir panākts vērā ņemams progress (t.i., ir pamats uzskatīt, ka sarunas par turpmāko konvenciju tiks uzsāktas 2010. gadā); vai 4. Eiropas Savienības un tās dalībvalstu vārdā saskaņā ar 13. noteikumu PAK procedūras noteikumos oficiāli iebilst pret vienprātības veidošanos Pārtikas atbalsta komitejā par labu Pārtikas atbalsta konvencijas pagarināšanai, ja iepriekš 1. punktā minētais nosacījums nav izpildīts. 2010/0077 (NLE) Priekšlikums PADOMES LĒMUMS, ar kuru paredz nostāju, ko Eiropas Savienības vārdā pieņem Pārtikas atbalsta komitejā attiecībā uz 1999. gada Pārtikas atbalsta konvencijas pagarināšanu EIROPAS SAVIENĪBAS PADOME, ņemot vērā Līguma par Eiropas Savienības darbību 218. panta 9. punktu, ņemot vērā Komisijas priekšlikumu, tā kā: 5. Kopiena ar Padomes Lēmumu 2000/421/EK[1] 1999. gadā noslēdza Pārtikas atbalsta konvenciju (turpmāk – „konvencija”) un ar Pārtikas atbalsta komitejas lēmumiem pagarināja to 2003. gada jūnijā, 2005. gada jūnijā, 2007. gada jūnijā, 2008. gada jūnijā un 2009. gada jūnijā tā, lai konvencija būtu spēkā līdz 2010. gada 30. jūnijam. 6. 1995. gada Graudu tirdzniecības konvencija ir spēkā līdz 2011. gada 30. jūnijam. 7. Pašreizējās PAK darbības termiņš beidzas 2010. gada jūnijā, un jautājums par tās termiņa atjaunošanu tiks oficiāli risināts Pārtikas atbalsta komitejas 102. sanāksmē 2010. gada 4. jūnijā. 8. Savā 101. sanāksmē Londonā 2009. gada 9. decembrī dažas PAK dalībnieces (Austrālija, Kanāda, Šveice, Japāna, ASV) pauda gatavību pagarināt PAK darbību uz vēl vienu gadu līdz 2011. gada 30. jūnijam. Eiropas Savienība ieņēma nostāju, ka "ES strādās, lai jūnijā varētu pieņemt lēmumu par PAK nākotni un varētu uzsākt sagatavošanas darbus, neskarot oficiālo nostāju, kas tiks paziņota 2010. gada jūnijā ." 9. Ir divi iespējamie scenāriji, attiecībā uz kuriem ES ir jāsagatavo kopējā nostāja, gatavojoties Pārtikas atbalsta komitejas 102. sanāksmei Londonā 2010. gada 4. jūnijā, – vai nu: 10. līdz Pārtikas atbalsta komitejas 102. sanāksmei Londonā 2010. gada 4. jūnijā PAK dalībnieču neformālās apspriedēs par Pārtikas atbalsta konvencijas nākotni ir panākts vērā ņemams progress (t.i., ir pamats uzskatīt, ka sarunas par turpmāko konvenciju tiks uzsāktas 2010. gadā); šajā gadījumā ir piemērots PAK pagarinājums par vēl vienu gadu. Komisija pēc tam uzsāks LESD 218. pantā paredzēto procedūru, iesakot Padomei atļaut sarunas un pieņemt attiecīgus sarunu norādījumus; vai arī 11. līdz Pārtikas atbalsta komitejas oficiālajai sanāksmei Londonā 2010. gada jūnijā PAK dalībnieču neformālās apspriedēs par Pārtikas atbalsta konvencijas nākotni nav panākts progress. Šajā gadījumā PAK pagarinājums par vēl vienu gadu nav piemērots, un Komisijai ES un tās dalībvalstu vārdā ir oficiāli jāiebilst pret vienprātības veidošanos Pārtikas atbalsta komitejā par labu PAK pagarināšanai. 12. Komisijai, kas Pārtikas atbalsta komitejā pārstāv Eiropas Savienību, ar Padomes lēmumu tādējādi jāatļauj vai nu atbalstīt PAK pagarināšanu par vienu gadu, t.i., līdz 2011. gada 30. jūnijam, ja minētais nosacījums ir ievērots, vai arī iebilst pret vienprātību Pārtikas atbalsta komitejā par labu šādam pagarinājumam, IR NOLĒMUSI ŠĀDI. 1. pants Eiropas Savienības nostāja Pārtikas atbalsta komitejā ir atbalstīt 1999. gada Pārtikas atbalsta konvencijas darbības pagarināšanu uz vēl vienu gadu, t.i., līdz 2011. gada 30. jūnijam, ja līdz Pārtikas atbalsta komitejas 102. sanāksmei Londonā 2010. gada 4. jūnijā PAK dalībnieču neformālās apspriedēs par Pārtikas atbalsta konvencijas nākotni būs panākts vērā ņemams progress (t.i., ir pamats uzskatīt, ka sarunas par turpmāko konvenciju tiks uzsāktas 2010. gadā). Ja šis nosacījums netiks izpildīts, saskaņā ar 13. noteikumu PAK procedūras noteikumos Eiropas Savienības nostāja būs oficiāli iebilst pret vienprātības veidošanos Pārtikas atbalsta komitejā par labu Pārtikas atbalsta konvencijas pagarināšanai. 2. pants Ar šo Komisija ir pilnvarota paust šo nostāju Pārtikas atbalsta komitejā. Briselē, Padomes vārdā — priekšsēdētājs [1] OV L 163, 4.7.2000., 37. lpp.